钦定古今图书集成/明伦汇编/闺媛典/第253卷 > 吴守华妻胡氏〈戴氏附〉
## 钦定古今图书集成/明伦汇编/闺媛典/第253卷 > 吴守华妻胡氏〈戴氏附〉

按《休宁县志》：“胡氏，率溪人。母程，为篁墩学士妹，习《小
学》《列女传》诸书。适临溪吴守华，年二十七，夫客亡，讣
至，号恸几死。遗孤天楚九岁，天成二岁。胡织纴劬劳，
抚之成立。楚早丧，有二孙：文侃、文仲。侃又殇。楚妻戴
氏，矢志与姑相依为命数十年，文仲举三子，氏年九
十七终。”